Pretty Girls (Lied)

**Pretty Girls**  ìsch a Liad, wo d’ Britney Spears zamma mìt dr àuischtrààlischa Rapperin Iggy Azalea uffg’numma hàt, un wo àm 4. Mai 2015 àls Sìnggel biim Läibel RCA ärschììna-n-ìsch.

S’ Liad hàt d’ Azalea salbscht g’schrììwa, zamma mìt dr Maegan Cottone, dr britischa Maidlagrupp Little Mix so wia mìt dr Produzäntagrupp „The Invisible Men“, wo àui s’ Liad produziart hàt. S’ Video zem Liad ìsch àm 13. Mai 2015 üssagànga un ìsch vu dr Azalea un vum Cameron Daddy reschiart worra. Fìr d’ Iiszääniarung hann sa sìch vum Film *Zebo, dr Drìtta üss dr Schtarnamìtta* vum Joohr 1988 loo ìnschpiriara. S’ Liad hann d’ Spears un d’ Azalea zem äärschta Mol uff dr Bììhna bii dr Priisverlaihung vu da Billboard Music Awards 2015 z’ Las Vegas g’sunga. Schpeeter ìm saalwa Joohr hàt d’ Spears s’ Liad ìn ìhrem Düüraschàuischpììl *Britney: Piece of Me* fànga-n-àà sìnga.

D’ Sìnggel ìsch ìm Top-20 vu mehrera Lander wia Groossbritànnia, Kànàdà, Ungàrn, Schottlànd un Süüdkoreà àànakumma, un àui ìm Top-30 ìn da Verainigta Schtààta, ìn Frànkrììch un Àuischtrààlia. Üsserdam hàt sa zwai Nominiarunga bii da Teen Choice Awards 2015 bikumma.

## wia s’ Liad äntschtànda-n-ìsch

Wu sa z’ Näi York àm 9. Septamber 2014 ìhra Moodakolläkzioon „The Intimate Britney Spears Collection“ vorg’schtällt hàt, hàt d’ Spears a Interview züa dr Farnsahsandung *Extra* gaa. Doo hàt sa g’sajt, àss sa a näi Àlbum hàt düa vorb’raita. Wu dr Schurnàlìscht sììe g’froogt hàt, mìt wär sa zammaschàffa wurd, hàt d’ Spears g’antworta, àss sa äbbis zamma mìt dr Katy Perry odd’r dr Iggy Azalea màcha wìll. M’r hann änder vu’ma Zammaschàffa mìt dr Azalea g’rädd, dänn d’ Azalea hàt g’sajt g’hàà, àss sa a „g’haima Kollàboràzioon“ zamma mìt’ra ìnträssànta Kìnschtlera g’màcht hàt.

Ìm Dezamber 2014 hàt d’ Azalea ìn’ma Interview fìr dr Radiosander Kiss 108 uff dr Jingle Ball Tour 2014 bekànnt gaa, àss s’ Zammaschàffa ànna 2015 ärschiina wurd: „M’r hann a Liad, wo-n-ìhra äärschta Sìnggel [üss ìhrem näija Àlbum] sìì wìrd, wo-n-àm Naachschtajoohr üssageh wìrd. (...) Sa hàt ìn’ma Interview g’sajt, àss sa mìt mìr hàt wälla zammaschàffa, un sa sìnn ze mìr kumma. M’r hann zamma verschììdana Dìnga uffg’numma, un aina vu dana Uffnàhma ìsch schliasslig unlöigbààr priima gsìì. Ìch hoff, àss Jeeder àm Ààfàng vum Naachschtajoohr wìll’s loosa känna.“ Ìm Hornung 2015 hàt d’ Azalea uff Twitter g’schrììwa, àss s’ Schàffa-n-a „Häldagedìcht“ sìì wurd.

Uff dr groossa Sitta-n-ìwwer d’ Spears, wo àm 12. März 2015 uff dr Websitta vu *[[Billboard (Magazin)|Billboard]]* ärschììna ìsch, ìsch g’schrììwa gsìì, àss d’ Sangera kää vollschtandig Àlbum loo veräffentliga wurd, obwohl sa zamma mìt dr Azalea äbbis ìm Schtüdio uffg’numma hàt. D’ Spears hàt ärkläärt: „Ìch wìrr [a näi Àlbum] làngsààm àwwer sìcher màcha (...) Ìch versüach, mii Bäscht z’ gaa, fìr a unglàuiwig Àlbum màcha, àwwer ’s ìsch jez nìt miina wìchtigschta Prioriteet. (...) Jez düan m’r äärscht a pààr groossa Sìnggel üssagaa, wia sa ze uns kumma.“ Ìn dr Wucha d’ruff hàt d’ Azalea b’schtaadigt, àss s’ näi Liad „Pretty Girls“ wurd haissa. Schpeeter ìsch ìn’ra groossa Sitta-n-ìwwer d’ Spears ìn dr Zittschrìft *People* verkìnda worra, àss d’ Sìnggel àm 5. Mai üssageh wurd.

S’ Liad hàt jedoch urschpringlig d’ britischa Maidalgrupp Little Mix zamma mìt dr àmerikàànischa Kìnschtlera Maegan Cottone g’schrììwa. Ìn’ma Interview züa dr britischa Zittschrìft *The Sun* ìm Mai 2015 hann d’ Bandmìtglììder Jesy Nelson un Jade Thirlwall bekànnt gaa, àss sa s’ Liad nìt scheen g’nüag g’funda un ’s aifàch üss’m Projakt àwaagg’numma hann — „M’r hann g’maint: ‚Nai, ’s ìsch nìt güat g’nüa‘. M’r hann a gànz Àlbum düa uffnamma, àwwer m’r sìnn Pärfäkzionìschta un hann g’wìsst, àss m’r bass’r hann känna màcha. Soo hann m’r’s verschrotta un hann wììder ààg’fànga. (...) M’r hann s’ Liad liab g’hàà, àwwer ’s hàt uns nìt aacht gepàsst un m’r hann ’s àwagg’numma, un lüag doo! D’ Britney hàt’s wälla.“ Ìnsg’sàmt hann niin Litt àm Täkscht- un àm Müüsikschriiwa mìtg’màcht.

Uff’m roota Teppig vu da iHeartRadio Music Awards z’ Los Angeles àm 29. März 2015, hàt d’  Azalea bii’ma Interview fìr *[[MTV|MTV News]]* b’schtaadigt, àss „Pretty Girls“ Tail vun dr Britney Spears ìhrem naachschta-n-Àlbum sìì wurd. Sa hàt àui ärkläärt, àss sa zamma mìt ìhra ìm Liad sìnga wurd — un nìt bloos àllai rappa. Wu sa vum Liad ìn’ma Interview mìt *[[USA Today]]* g’rädd hàt, hàt sa ärkläärt: „’S ìsch numma vììl Schpàss. ’S ìsch a klàssisch Maidlaliad, womm’r ìn da àndra wìll schraija, wämm’r sìch fartig màcht.“ Obwoohl d’ gànza Uffnààhm un Produkzioon ìm Harbscht 2014 fartig gsìì-n-ìsch, hàt d’ Azalea bis ìm Janner 2015 d’ Spears nìt getroffa — do ìsch sa bii ìhra kumma ku assa.

Àm 30. Àwrìl 2015 ìsch ìm Internet s’ Schakättla vu dr Sìnggel änthìllt worra: Doo sììht m’r d’ baida Kìnschtlerinna ìm Waltràuim — ’s ìsch a Bezuug zem Film *Zebo, dr Drìtta üss dr Schtarnamìtta* vu da 1980er Joohra. Schpeeter àm saalwa Tààg sìnn kurza Àbschnìtta vum Liad ìm Internet veräffentligt worra, un s’ gànza Liad ìsch àm 2. Mai 2015, zwai Taaga vor dr offiziälla Veräffentligung, illegààl uffg’lààda worra. Nooh dr illegààla Veräffentligung hàt d’ Azalea uff Twitter d’ Fans g’froogt, dr Lìnk zem Liaddààtäi nìt witter z’ taila. Àm 3. Mai 2015 hàt d’ Spears bekànnt gaa, àss sa a Pàrtnerschàft mìt’m Betribb Uber gebìlda hàt, fìr ìn da Fans ärlàuiwa, s’ Liad a pààr Schtunda vor dr offiziälla Veräffentligung ààz’loosa. Àlso hann säcks Schtunda làng zwìscha 3 un 9 Ühr d’ Litt, wo sìch ìm Internet iig’schrììwa g’hàà hann, z’ Los Angeles ìn’ma „Britney-Fààhrzigg“ s’ Liad därfa loosa. Sa hann àui Ìwweràschungsg’schanker so wia Kartla fìr dr Schàuischpììl *Britney: Piece of Me* z’ Las Vegas g’wunna.

Àm 4. Mai 2015 ìsch d’ Sìnggel zem Ufflààda ìn Verfiagung g’schtällt worra. D’ Fans hann eewa uff Twitter dr Hashtag #PrettyGirls ärschtällt g’hàà.

## s’ Video zem Liad
### wia s’ Video äntschtànda-n-ìsch

Ìn’ma Interview uff dr Verlaihung vu da iHeartRadio Music Awards àm 29. März 2015 hàt d’ Azalea bekànnt gaa, àss sa zamma mìt’m Cameron Duddy s’ Müüsikvideo vu *Pretty Girls* reschiara wurd, un àss d’ Spears zem Wark biitrààga wurd. Zem Videodräij hàt d’ Spears b’hàuipta: „Ìch hàà dr Azalea ìhr Schàffa liab un ìch hàà g’maint, àss m’r a Àrt luschtig Video màcha waara, wo acht mìt „Valley Girls“ d’ Ärmaachtigung vu da Fràuija zaigt“. Sa hàt àui g’sajt, àss sa schuu längscht a Müüsikvideo nìt dräijt hàt un hàt witter g’sajt: „Doo wìrd vììl getànzt. Ìch hàà näija Tànzmaischtera g’froogt, äbba-n-a Àrt Hip-Hop-Tànz z’ bìlda, wàs ìch schuu länschgt nìt g’màcht hàà, àlso d’ Schtìmmung vum Video ìsch gànz unterschììdlig un mìt vììl Ernärgii.“

Àm 9. Àwrìl 2015 hàt m’r d’ Spears un d’ Azalea g’sah, wu sa zamma àm Ventura Boulevard ìm Viartel Studio City z’ Los Angeles d’ Szääna fìrs Video hann düa dräija. Vorhaar hàt d’ Spears uff ìhrem Twitter-Konto (un àui uff àndra soziààla Nätzwark) a pààr Sätzer üss’m Liadtäckscht mìt Bìlder üss’m Dräihjort veräffentligt. Sa hàt schpeeter uff da Soziààla Nätzwark Bìlder üss’m Liadvideo mìt a pààr Sätzer üss’m Liadtäckscht getailt. D’ Bìlder sìnn ìn’ma uffaharziga Schtiil uffg’numma worra, wo vu da 1980er-Joohra ìnschpriart sìnn. D’ruff sììht m’r d’ baida Kìnschtlerinna ìn’ma roota Wààga (ema Ford Mustang), wo-n-em sii Schiabdàch g’äffnet ìsch. D’rbii trajt Spears a kurzer Leopard-Owwertail, mìt’ma g’schnìtta Blue Jeans, Leopard-Sunnabrìlla, Dräijäck-Oohrrìngga un rosaroota Lìppaschmìnka, un d’ Azalea trajt a Jeans-Jàcka un a Jeans-Heesla mìt g’wällta Hààra. Uff’ma àndra Bìld sììht m’r d’ Spears, wo-n-a gaala Jeep CJ düat fààhra. Schpeeter hàt d’ Azalea uff Instagram a Selfie veräffentligt, wo sa biim Dräij g’numma g’hàà hàt — doo dunta hàt sa dr Hashtag #prettygirls züag’fiagt. Àm zwaita Dräijtààg (àm 10. Àwrìl 2015) hann d’ baida Kìnschtlerinna nochamol Bìlder g’numma: Doo ìsch d’ Spears mìt kurzera, g’wällta Hààra z’ sah, un d’ Azalea trajt dàsmol a Schnüarbàtik-Ensemble oohna Àrmel. Doo hàt d’ Spears mìt mehrera Manner a Tànzszääna ìn’ma Otowàschànlààg uffg’numma, wo ìm Video z’ sah ìsch.

Ìn’ma Interview züa USA Today hàt d’ Azalea ìwwers’ Liadvideo g’rädd un hàt b’sunderscht dr Spears ìhra Tànzszääna g’loobt: „Ìch main, àss dr Tànz Tail vun ìhrer Idantiteet ìsch, un àss sa àui dàs aacht hàt wälla màcha. Soo ìsch ìm Video vììl Tànz, àwwer ’s geeht nìt numma-n-um dàs.“ Wämm’r sììe ìwwer d’ Bìlder üss’m Dräih g’froogt hàt, hàt d’ Azalea g’sajt, àss d’ Spears a bìtsi ànders àls g’weehnlig hàt wälla üssah un a Rollafiguur hàt wälla schpììla. Doo hàt d’ Azalea bekànnt gaa, àss sa fìrs Video wia d’ Schàuischpììlera Geena Davis üssaah wurd — sa hàt sììe àls „s’ Pin-Up-Maidla vu da 1980er Joohra“ b’schrììwa, „wo àm gailschta un coolschta ìsch“ un hàt g’sajt, àss d’ Spears eewafàlls dr Schtiil vu dr Schàuischpììlera g’meegt hàt. Witterscht hàt d’ Spears g’sajt: „Ìch hàà mii Mänätscher ààg’rüafa un hàà-n-a Idee g’hàà, wumm’r a Video mìt Maidla ìm Schtiil „Valley Girl“ känna dräija. ’S ìsch acht luschtig gsìì, dänn ìch hàà g’rààd àm Farnsah *Clueless* g’lüagt g’hàà un hàà g’maint: ‚’S war soo luschtig, wämm’r äbbis asoo màcha!‘ D’ruff hààni dr Iggy ìhr Video g’sah, un ìch hàà g’maint: ‚Oh Mänschenskìnd, ’s wurd hìmmlig sìì, mìt ìhra z’ schàffa!‘“ Sa hann zamma ìwwers’ Konzäpt vum Video ìwwerleegt, un hann sìch zamma fìr a Schtiil äntschììda, wo wia-n-ìm Film *Zebo, dr Drìtta üss dr Schtarnamìtta* (vum Joohr 1988) üsssììht, wu d’ Davis d’rìnn z’ sah ìsch. D’ Spears hàt g’sajt: „Ìch màch mìch fìr sììe berait un m’r geehn ìn a Nàchtlokààl. Wumm’r zamma mìt da Klaider kumma sìnn, un wumm’r uns d’ Hààra wia ìn da 80er hann loo schnìtta, hàt mìr dàs àm Bäschta g’fàlla. Doo sìnn m’r numma Figuura gsìì, so ’s ìsch fìr uns vor àllem luschtig gsìì. M’r hann uns salbscht nìt arnscht g’numma.“

### wia ’s üsssììht
S’ Liadvideo ìsch vu dr Azalea zamma mìt’m Cameron Duddy reschiart worra un ìsch àm 13. Mai üssakumma. Wia fìr àndra Videos hàt sìch d’ Azalea vu bekànnta Filma loo beiiflussa: Schuu s’ Video züa ìhrer Sìnggel *Fancy* ìsch vum Film *Clueless – Wàs sunscht!* vu da 1990er Joohra un dàs zem Liad *Black Widow* ìsch vum Film *Kill Bill* ìnschpiriart gsìì. Dàsmol hàt sa sìch vum Film *Zebo, dr Drìtta üss dr Schtarnamìtta* (vum Joohr 1988) loo ìnschpiriara, wo dr Julien Templer reschiart hàt un wu drìnn d’ Geena Davis z’ sah ìsch. Ìm Video vu *Pretty Girls* sìnn àlso Bììhnabìlder un Klaider vu da 1980er Joohra z’ sah.

Grààd àm Ààfàng vum Video sììht m’r d’ Spears, wo biim Schwìmmbààd ìhra Naagel düat pflaaga, mìt’m Naahrungsärgänzungsmìttel „MateFit“ naawa-n-ìhra — dàs ìsch nàdììrlig d’ äärschta Produktplàtziarung ìm Video. Plätztlig sììht m’r d’ Üssardiga Iggy Azalea, wo grààd ìns Schwìmmbààd àbg’schtìrzt ìsch. D’ruff fàngt d’ Spears àà, ìn dr Azalea-n-a näija Schtrààhlàrt un Klaidungsschtiil z’ gaa. D’ baida Fràuija, wo jez tüpischa Klaider üss da 1980er Joohra trààga, fààhra mìt’ma gaala Jeep bis ze’ma a Otowàschànlààg, wu d’ Spears zamma mìt mehrera Manner fàngt àà tànza. D’rwìllscht brìngt d’ Azalea mìt ìhrer „üsserardiga Màcht“ s’ Farnsahg’räät zem Ekschplodiara, verwàndelt s’ Wàsser vum Otowàsch ìn a roosa Flìssikait, un brìcht sogààr a Bànkotomààt, sodàss’r plätzlig Bànknoota fàngt àà wìrfa — un doo fàngt d’ Spears mìttla bii da Bànknoota z’ tànza. Doo d’ruff fààhra d’ baida Kìnschtlerinna zamma mìt zwai àndra Fràuija ìn’ma roota Ford Mustang mìt’m Schiabdàch uffa, un d’ Azalea verwàndelt plätzlig uff’m Rucksìtz dr Spears ìhra àlta Mobiiltelefoon ìn a näij Samsung Galaxy S6 — doo ìsch a àndra Produktplàtziarung vu dam G’räät, wo àui ìn wittera Filma „plàtziart“ worra-n-ìsch. Àm Oowa sììht m’r d’ baida Kìnschtlerinna, wo ze’ma Nàchtlokààl àànakumma. Doo fàngt d’ Azalea z’ rappa, wahrend àss d’ Spears zamma mìt àndra Fràuija-n-a Hip-Hop-Tànz màcht. Plätzlig ìsch a Ardbeewa-n-ìm Nàchtlokààl, un a unsìchtbààra Kràft düat d’Azalea un d’ Spears äntfiahra — d’ Spears ìsch sogààr d’rvuu sehr frooh. S’ Video wìrd noh z’ nooh schwàrz, vor äbb d’ baida Fràuija wììder ufftratta, fìr zamma ìm gaala Jeep làcha. Àm And vum Video ìsch dr Noohschpànn wia ìn’ma Film z’ sah.

### wàs d’ Kritiker zem Video g’maint hann
S’ Video hàt vor àllem positiiwa Kritika bikumma. D’ Kritiker hann g’märkt, àss ìm Video a güata Enärgii zwìscha da baida Kìnschtlerinna üssschtrààhlt. Sa hann àui d’ Tànzlaischtunga vu dr Spears g’meegt, un hann g’sajt, àss dia Tànzbeweegunga aahnlig sìnn wia ìn friahjera Müüsikvideos vu dr Spears.

Dr Mike Wass vun *Idolator* hàt g’schrììwa; „S’ Video hàt zwààr schwaara Produktplàtziarunga, un ìch kàà weeder fìr d’ ìn dr Züakunft a Oscar vorsah — àwwer ’s ìsch aacht luschtig gsìì, un g’nüag schpànnend fìr a Kultfilm waara wia dr Film, wo s’ Video fräi ìnschpiriart hàt.“ Dr Josh Duboff vun dr *Vanity Fair* hàt s’ Video àls „kurzwillig un äbba koomisch“ b’schrììwa. „’S sìnn vììla volla Hààra. D’ Spears màcht a liawa Schästla (un hàt schiint’s àllg’mainlig groosser Schpàss).“ Ar hàt witter g’schrììwa: „Unsra Liablìngsszääna ìsch dr lätschta-n-Àbschnìtt àm And, wu d’ Spears un d’ Azalea aifàch ìm Wààga G’schpaass màcha. Nochhaar kààsch dìr d’ Spears vorschtälla, wo düat gàckra un ìn dr Azalea sajt: ‚’S ìsch aacht cool gsìì, dàs hàt mìr vììl Schpààs g’màcht!‘, un wo dàs aacht maint.“ D’ Kirthana Ramisetti fìr d’ *New York Daily News* hàt eewafàlls g’märkt, àss d’ „baida Schtar sìnn, àls ob sa vììla Schpàss g’hàà hann, wänna sa s’ Video uffg’numma hann.“

D’ Francesca Bacardi hàt fìr d’ *E! Online News* g’schrììwa, àss ìm Video „àlla Neons, Hààrschnìtta un Tànza sìnn, wo düü dìr kààsch vorschtälla. Un d’ Spears sììht glànzend üss“. Obwoohl sa d’ Produktplàtziarunga g’märkt hàt, hàt sa g’sajt: „Na ùnn? ’S ìsch d’ Britney!“ Dr Jason Lipshutz fìr *[[Billboard (Magazin)|Billboard]]* hàt g’schrììwa, àss d’ Spears d’ Tànzàrta vun ìhra friahjera Liadvideos wììderschpììlt, mìt a pààr Tànzbeweeunga, wo mìt da àndra Tanzer sünkronisiart sìnn. Ìn siina Àuiga sott dàs b’sunderscht ìn da groossa B’wunderer vu dr Kìnschtlera g’fàlla. Dr Nolan Feeney fìr d’ Zittchrìft *[[Time]]* hàt s’ Àbschtìrza vu dr Azalea ìns Schwìmmbààd ìsch a Bezuug zem Liadvideo züa *My Prerogative*, un àss d’ Spears ìsch schuu längscht nìt ìn’ma Video soo glìcklig ärschììna. Fìr d’ *Entertainment Weekly* hàt dr Christopher Rosen g’maint, àss „ìm Video d’ Spears un d’ Azalea ìhra bäschta ‚Valley-Girl‘-Klaider trajt hann — doo ìsch àui a luschtiger Zwìschaschpììl ìwwer dr Azalea ìhra ‚ràdikààla Üsserardigmàcht‘ *()*. ’S ìsch nìt soo luschtig wia dr Schpììl ìm Video vu *Oops!… I Did It Again*, wu d’ Spears wia ìm Film *Titanic* s’ Pärlakättala vu dr àlta Dààma ìns Meer wìrft, àwwer ’s ìsch schuu g’nüag.“ Uff dr Internet-Plàttform Vevo ìsch s’ Video vu *Pretty Girls* mehr àss 100 Millioona Mol g’lüagt worra un hàt àm 24. Jüüli 2015 dr Schtàtüss „Vevo Certified“ bikumma. Üsserdam hàt’s dr Wättb’warb vu da bätschta Liadvideos vum Joohr 2015 g’wunna, wo dr Farnsahkànààl Fuse orgànisiart hàt.

## Ärfolg ìn da Müüsikcharts
„Pretty Girls“ ìsch bis ìm Top 20 ìn Verainigt Keenigraich, Kànàdà, Fìnnlànd un ìm Top 40 ìn Àmerikà, Frànkrììch un Àuischtrààlia.

Ìn Nordàmerikà ìsch s’ Liad àn dr äärschta Wucha nooh dr Veräffentligung ìsch s’ Liad ìn da USA uff Plàtz 29 ìm Billboard Hot 100 gsìì un ìsch ìm Internet mehr àss  mol uffg’lààda worra — ’s ìsch ìn dr Spears ìhr 22. Solo-Plàtziarung ìm Top 40 un ìhr 33. Plàtziarung ìn ìhrem gànza Kàrriar gsìì. Dräi Joohra nooh dr Veräffentligung ìsch d’ Sìnggel üss’m Top 40 üssakumma, àwwer sa ìsch ìnsg’sàmt àcht Wucha làng ìm Chart blììwa. Àm 18. Jüüli 2015 ìsch d’ Sìnggel àm Schpìtzaplàtz vum Billboard Hot Dance Club Songs Chart gsìì — ’s ìsch ìn dr Spears ìhra niinta Nummer-Ains-Plàtziarung ìn dam Chart, un d’ äärschta zitter *I Wanna Go* ànna 2011. Ìn Kànàdà ìsch d’ Sìnggel bis àm Plàtz 16 ànakumma.

Ìn Öiropà hàt s’ Liad ìn dr äärschta Wucha siina bäschta Plàtziarung ìn Groossbritànnia g’hàà (àm Plàtz 16) un ìsch ìn dr Spears ìhra 30. Plàtziarung ìm Top 20 vu dam Lànd worra. Jedoch ìsch’s noh dräi Wucha nìmm ìm Chart gsìì. D’ Sìnggel hàt àui àm 7. Mai 2015 àm Plàtz 64 ìn Iirlànd ààg’fànga, obwoohl ’s schuu-n-àm Plàtz 19 ìm Chart vu da digitààla Ufflààda gsìì ìsch. ’S ìsch schliasslig bim zem Plàtz 60 ìn da iirischa Charts g’schtììga.

Ìn Ozeàània ìsch „Pretty Girls“ ìn dr äärschta àm Plàtz 40 vu da àuschtrààlischa Charts (vum 11. Mai 2015) gsìì. ’S ìsch d’ 31. Plàtziarung vu dr Spears ìm Top 50 un ìhra 32. Plàtziarung ìm Top 100 vu dam Lànd gsìì, un ìsch bis zem Plàtz 27 g’schtììga. Wu sa d’ Frooga vu da Fans uff Twitter äntworta hàt, hàt d’ Azalea g’sajt, àss sa vììl mehr hàt solla màcha, fìrs Liad b’fäärdra — wia zem Biischpììl Ufffiahrunga àm Farnsah.

### ìn da Wuchacharts

### ìn da Joohrescharts

## wàs d’ Kritiker zem Liad g’maint hann
D’ Kritiker un Fans hann em Liad manckmol, g’mìschta, manckmol positiiwa Kritika gaa. Dr Jason Lipshutz vu *[[Billboard (Magazin)|Billboard]]* hàt em Liad a positiiwa Kritik gaa un hàt g’sajt, àss d’ „Pop- un Pop-Rap-Fans woohrschiins ìwwerschtreema waara, fìr dàs g’schìckta Electro-Hop-Schtìckla loosa, wo-n-em Blonda-Bombapààr sehr güat pàsst, ìndam d’ baida Kìnschtlerinna doo ìhra Kräfta zaiga.“ Ar hàt àui g’sajt, àss d’ Spears „doo laawendiger sìngt àss uff jeedem Liad vun ìhrem Àlbum *Britney Jean* vum Joohr 2013“. Ar hàt àui d’ Produkzioon vu *The Invisible Men* g’loobt; dia säjg noch bass’r àls ìn dr Azalea ìhra friahjera Sìnggels, dänn d’ Kìnschtlera häjg a „witterer schtiilvoller Knàller“ g’sunga. Dr Jim Farber vu da *New York Daily News* hàt *Pretty Girls* àls a „luftig Summerliad, wo ìn diim Kopf wìrd bliiwa“, obwoohl’s „nìt soo flott ìsch wia *Fancy*“. D’ Jesse Spero vu *Yahoo! Music* hàt eewafàlls d’ Sìnggel àls „Summerliad“ b’zaichnet. Dr Hardeep Phull vum *[[New York Post]]* hàt s’ Liad kritisiart, dänn’s säjg a „trüürig formelhàfta Wììderufffiahrung vu *Fancy*“. Dr August Brown vum *[[Los Angeles Times]]* hàt dr „laawendiga Eläktro-Trap-Tàkt“ ärwäähnt, un àui a „ìwwermiatig Jìnglìng-Rapschpììl mìt da baida Kìnschtlerinna, wo zamma s’ Choor sìnga“. Ar hàt àui g’schrììwa: „Doo ìsch a friahjer B’wärber züa diim Summerliad.“

Dr Lucas Villa vun *AXS* hàt dr „Choor züa dr Fràuija-n-ärmaachtigung bii dr Faschtszääna“ b’sunderscht g’meegt, wo „wia-n-a Loobg’sàng klìngt“. Ar hàt àui d’ „müatiga Produkzioonspfìff“ g’meegt, wo wia-n-a Tànzliad vu da 1980er Joohra wia dr Debbie Deb siim ìhrem *Lookout Weekend* odd’r *Fancy* un *Hollaback Girl*. Ar hàt àui d’ Spears g’loobt, ìndam sa ìn da Fans „äbbis änder ìm Urban-Schtiil ìn dr saalwa-n-Àrt wia [s’ Àlbum] *Blackout* vu 2007“ gìbt. Ìn siina Àuiga düan d’ baida Kìnschtlerinna „mìt dam Nàchtlokààlknàller voll Hàltung ìhr Wort hàlta, wu sa ‚dr Làrm‘ hann wälla ‚brìnga‘.“ Dr Hugh McIntyre vu *Forbes* hàt g’märkt, àss d’ Sìnggel sowoohl negàtiiwa wia àui positiiwa Kritika bikumma hàt: „sa ìsch schuu-n-àls a wunderbààra näija Rìchtung fìr d’ Sagerin g’loobt worra, wahrend àss Àndra d’ruff nìt soo sìcher sìnn.“ D’ Abby Schreiber vu dr Zittschrìft *Paper* hàt àui dr müüsikààlischa Schtiil vu *Pretty Girls* mìt *Fancy* verglììcha, àwwer hàt witter g’schrììwa: „Dàs màcht nìcks. S’ Tànzpop-Schtìckla mìt Girl Power hàt a laabhàfter Tàkt un a ziamlig groossa Tàktkunscht.“ Dr David Monroe vu dr Zittschrìft *V* hàt äbbis Gliich’s g’maint: „Vun uns wìrsch kää Klààg heera. Zitter zwai lànga Joohra hàt d’ Walt kää näij Britney-Schtìckla bikumma, soo namma m’r’s.“ Dr Sydney Gore vu dr Zittschrìft *Nylon* hàt àui d’ Sìnggel àls a Noohfolga vu *Fancy* b’schrììwa, un àui àls a „Liad, wo ìn’ra g’wìssa Hìnsìcht ärmaachtigend ìsch.“ Dr Mike Wass vun *Idolator* hàt b’hàuipta, àss „dr Nàchtlokààlknàller, wo zem Hip-Hop vum Buchtgebiat züa Dànk verpflìchta ìsch, [wìrd] schiint’s a Summer-Hit [waara]“, un àss d’ Spears „uff’m Ohrwìrmer-Choor ìhra Hàltung üss dr *Blackout*-Zitt serviara düat“. Dr Bradley Stern vu *PopCrush* hàt àui em Liad a positiiwa Kritik gaa un hàt g’schrììwa, àss „dr liicht Trap-Charleston un dr blìtzand Lokààltàkt a rain Hip-Hopney-Hìmmel sìnn“ un àss’s „gànz sìcher a B’wärber zem Summerliad 2015“ sìì wìrd.

Fìr àndra Zittschrìfta-n-ìsch jedoch *Pretty Girls* kää Ärfolg gsìì: D’ Zittschrìft *[[Time]]* d’ Sìnggel àls „s’ schlaachschta Liad vu 2015“ g’nännt. Dr Andrew Hampp vun *Entertainment Weekly* hàt sììe àls s’ „schlaachschta wiibliga Zammaschàffa vu dr Zitt zwìscha 1988 un 2018“ g’nännt.

## bii Live-Konzärta
Àm 22. Àwrìl 2015 hann *[[Billboard (Magazin)|Billboard]]* un Dick Clark Production b’schtaadigt, àss d’ Spears un d’ Azalea bii da Billboard Music Awards 2015 zamma s’ Liad „Pretty Girl“ zem äärschta Mol àm Farnsah waara sìnga. D’ Priisverlaihung ìsch àm 17. Mai àm MGM Grand Garden Arena z’ Las Vegas gsìì — ’s ìsch ìn dr Spears ìhra äärschta Ufffiahrung àm Farnsah gsìì zitter viar Joohra. D’ Azalea hàt g’sajt àss daa Schàuischpììl dr Schtiil vum Müüsikvideo wììderschpììgelt: M’r sììht d’ baida Kìnschtlerinna ìm Waltràuim mìt àndra G’schäpfa. D’ Ufffiahrung hàt vor àllem positiiwa Kritika bikumma. D’ Zittschrìft *People* hàt g’schrììwa, àss d’ baida Sangerinna mehr àss numma zwai „scheena Maidla“ sìnn: „Soboll’s d’ Bììhna ufftratta sìnn, hàt s’ Düätt d’ Mänga zem Jüzgna gebrocht, mìt’ma luschtiga un fàrwafrooha Schàuischpììl“. D’ Online-Zittschrìft *Entertainment Weekly* hàt g’schrììwa, àss d’ „Spears aina vu ìhrer kräftigschta Schàuischpììler ìn da lätschta Joohra“ gaa hàt. Àm 13. Mai hàt d’ Spears bekànnt gaa, àss sa s’ Liad „Pretty Girls“ züa ìhrem Düüraschàuischpììl *Britney: Piece of Me* züag’fiagt, wo sa z’ Las Vegas uffg’fiahrt hàt. S’ Liad ìsch offiziäll äärscht àm 5. Àuigscht 2015 Tail vu dr Tìtellischta worra. ’S ìsch schpeeter àm 17. Àuigscht 2016 mìt’m Liad *Do You Wanna Come Over?* ärsätzt worra, wu dr Progràmm vum Show umg’schtällt worra-n-ìsch.

Ìm Mai 2015 hàt d’ britischa Maidlagrupp Little Mix — wo àm Schriiwa vum Liad mìtg’màcht hàt —ìn’ma Radiosandung uff Capital FM z’ London a Tail vum Liad *Pretty Girls* g’sunga.

## d’ offiziälla Tìtellischta

## Veräffentligungsg’schìcht

## Nominiarunga un Üsszaichnunga

## Üsszaichnunga fìr Müüsikverkaif

## Weblìnks
* s’ offiziälla Müüsikvideo zem Liad ''Pretty Girls'' bii YouTube (anglisch)
* ''Pretty Girls'' bii Discogs (anglisch)
* ''Pretty Girls'' bii MusicBrainz (anglisch)
* s’ Liadtäckscht vu ''Pretty Girls'' bii Genius (anglisch)

## Ainzelnoohwiisa